Aquapark-ul din Cluj, în Comisia de Urbanism: Va primi 3.000 de persoane pe zi vara, iar în interior va fi deschis tot anul / Va costa între 20 și 40 de milioane de euro
Aquapark-ul din Cluj-Napoca a intrat, vineri, în Comisia de Urbanism. Proiectul este unul complex și va fi un punct important de agrement pe tot parcursul anului, anunță Cluj24.
Pe 5 hectare din carierul Grigorescu, unde a funcționat ștrandul Sun, vor fi două clădiri și mai multe bazine, inclusiv pentru copii, dar și spații de joacă și săli de fitness.
"După discuții în comunitate am venit cu propunerea de a realiza acest aquapark pe 5 hectare de teren în Grigorescu", a declarat vineri primarul Emil Boc, care a precizat că a existat și propunerea ca acesta să fie construit în cartierul Gheorgheni.
Construcția aquapark-ului din Grigorescu este evaluată la o sumă cuprinsă între 20 și 40 de milioane de euro și ar putea fi dat în concesiune. Potrivit arhitectului-șef al orașului, ca să fie fezabil, acesta trebuie să funcționeze tot timplul anului.
Pe cele 5 hectare de teren, proiectul prevede construcția a două clădiri, una cu două etaje. Una va fi pentru bazinele și activitățile indoor, iar cea de a doua va reprezenta accesul pe timpul verii.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank